EkBass/fiwiki-20250220-pages-articles huggingface dataset:
Mary Lou Retton

Mary Lou Retton (s. 24. tammikuuta 1968 Fairmont, Länsi-Virginia) on entinen yhdysvaltalainen telinevoimistelija ja olympiavoittaja.Sports Reference LLC Hän lopetti uransa 16-vuotiaana olympiamenestyksensä jälkeen.Kluge, s. 1100–1101 Retton nousi Yhdysvaltain kärkivoimistelijoiden joukkoon vuonna 1983 voittamalla Amerikan cupin. Los Angelesin 1984 olympialaisissa hän saavutti viisi mitaliaKluge, s. 988–990 ja nousi ensimmäisenä yhdysvaltalaisena naisvoimistelijana olympiavoittajaksi.Ilkka 5.8.1984 Hän saavutti ensin joukkuekilpailussa hopeaa ja pääsi henkilökohtaisen moniottelun finaaliin parhailla lähtöpisteillä. Ottelufinaalissa hän sai nojapuusuorituksestaan 9,85 ja puomilta 9,80 pistettä, jolloin Romanian Ecaterina Szabó nousi kokonaispisteissä hänen ohitseen. Kolmannelta telineeltään permannolta Retton sai täydet 10,00 pistettä. Kun romanialaisen Maria Simionescun johtama tuomaristo antoi hänelle täydet pisteet myös hypystä, nousi hän voittoon 0,05 pisteen erolla suorituksensa jo aiemmin päättäneeseen Szaboon. Rettonin yhteispisteet olivat 79,175. Telinefinaaleissa Szabo oli parempi ja 145-senttisen Rettonin tulokseksi kirjattiin hopeaa hypyssä (19,850), pronssia permannolla (19,775) ja nojapuilla (19,800) sekä neljäs sija puomilla (19,550). Retton oli ensimmäinen henkilökohtaisessa moniottelussa olympiakultaa voittanut yhdysvaltalainen voimistelija. Mary Lou Rettonia valmensi vuonna 1981 Yhdysvaltoihin muuttanut romanialainen Bela Karolyi. Retton lopetti voimistelu-uransa vuonna 1984. Urheilu-uransa jälkeen Retton avioitui Texas Longhornsin entisen pelinrakentajan, Shannon Kelleyn kanssa. Retton on myös näytellyt elokuvissa ja tv-sarjoissa. Hän on esiintynyt muun muassa Baywatchissa sekä Mies ja alaston ase 33 1/3 – Viimeinen solvaus -elokuvassa. == Lähteet == * * * * === Viitteet === Luokka:Yhdysvaltalaiset olympiavoittajat Luokka:Yhdysvaltalaiset telinevoimistelijat Luokka:Vuonna 1968 syntyneet Luokka:Elävät henkilöt
Julianne McNamara

Julianne Lyn McNamara (s. 11. lokakuuta 1965 Flushing, New York) on entinen yhdysvaltalainen telinevoimistelija ja olympiavoittaja.Sports Reference LLCKluge, s. 1101 McNamara voitti Los Angelesin 1984 olympialaisissa kultaa nojapuilla tasapistein 19,950 kiinalaisen Ma Yanhongin kanssa, hopeaa joukkuekilpailussa ja permannolla (19,950 p) sekä sijoittui neljänneksi moniottelussa pistein 78,400 häviten romanialaiselle Simona Paucălle 0,275 pisteellä.Kluge, s. 988–990 Ainoan MM-mitalinsa McNamara saavutti Moskovassa 1981 sijoittumalla nojapuilla jaetulle pronssimitalille.Sports123.com ==Lähteet== * * * ===Viitteet=== Luokka:Yhdysvaltalaiset olympiavoittajat Luokka:Yhdysvaltalaiset telinevoimistelijat Luokka:Vuonna 1965 syntyneet Luokka:Elävät henkilöt
There! I’ve Said It Again

There! I've Said It Again on Bobby Vintonin seitsemäs studioalbumi, joka julkaistiin tammikuussa 1964. Albumi saavutti 8:n sijan Billboard 200 -listalla. Albumilta julkaistiin kaksi singleä, There! I've Said It Again ja My Heart Belongs to Only You. ==Kappaleet== ===Puoli 1=== # You're Nobody 'Til Somebody Loves You - (Russ Morgan, Larry Stock, James Cavanaugh) - 3:12 # Unchained Melody - (Hy Zaret, Alex North) - 2:44 # There! I've Said It Again - (Redd Evans, David Mann) - 2:20 # If - (Robert Hargreaves, Stanley Damerell, Tolchard Evans) - 2:38 # My Foolish Heart - (Ned Washington, Victor Young) - 2:36 # Trying - (Billy Vaughn) - 2:50 ===Puoli 2=== # Lavender Blue - (Eliot Daniel, Larry Morey) - 2:52 # To Each His Own - (Jay Livingston, Ray Evans) - 2:36 # I Can Dream, Can't I? - (Irving Kahal, Sammy Fain) - 3:03 # Warm and Tender - (Lloyd, Bobby Vinton) - 2:44 # My Heart Belongs to Only You - (Frank Daniels, Dorothy Daniels) - 2:42 # Too Young - (Sylvia Dee, Sidney Lippman) - 2:42 ==Tekijät== *Tuottaja: Robert Morgan *Sovittaja: Stan Applebaum *Kannen valokuva: Columbia Records Photo Studio - Henry Parker ==Listat== Albumit - Billboard (North America) Cuosi Lista Sijoitus 1964 The Billboard 200 8 Singlet - Billboard (North America) Vuosi Single Lista Sijoitus 1964 "There! I've Said It Again" The Billboard Hot 100 1 1964 "There! I've Said It Again" Billboard Adult Contemporary 1 1964 "There! I've Said It Again" UK Singles Chart 34 1964 "My Heart Belongs to Only You" The Billboard Hot 100 9 1964 "My Heart Belongs to Only You" Billboard Adult Contemporary 2 Luokka:Vuoden 1964 albumit Luokka:Bobby Vintonin albumit
Bernard Parker

Bernard Melvin Parker (s. 16. maaliskuuta 1986 Boksburg, Etelä-Afrikka) on eteläafrikkalainen jalkapalloilija, joka edustaa serbialaista Punaista tähteä. 172 senttimetriä pitkän Parkerin pelipaikka on hyökkäyksessä tai keskikentällä hyökkäävässä roolissa. Heinäkuussa 2009 Parker siirtyi edustamastaan Belgradin Punaisesta tähdestä Alankomaiden Eredivisienissä kaudella 2008-09 toiseksi sijoittuneeseen Twenteen. Twenteä valmentaa entinen Englannin jalkapallomaajoukkueen päävalmentaja Steve McClaren. Parker edustaa Etelä- Afrikkaa 2009 Maanosaliittojen cupissa, jossa hän teki joukkueensa molemmat maalit 17. kesäkuuta 2009 pelatussa ottelussa Uutta-Seelantia vastaan. Hänet valittiin ottelun parhaaksi pelaajaksi. Luokka:Eteläafrikkalaiset jalkapalloilijat Luokka:Vuonna 1986 syntyneet Luokka:Elävät henkilöt
Yrjö Ekqvist

Yrjö Rafael Ekqvist (10. marraskuuta 1898 Tammisaari – 20. marraskuuta 1973 Perniö) oli suomalainen keihäänheittäjä. Hän edusti Ekenäs IF:ää ja HIFK:ta Viitattu 18.6.2009.. Ekqvist sijoittui Pariisin olympialaisissa neljänneksi tuloksella 57,56. Hän edusti Suomea myös maaottelukilpailuissa. Ennätyksensä 65,33 hän heitti Turussa 14. syyskuuta 1924. Vain Jonni Myyrä oli aiemmin heittänyt keihästä pidemmälle. Ekqvist saavutti Kalevan kisoissa keihäänheitossa kultaa 1923 ja 1924, hopeaa 1925 ja 1926 sekä pronssia 1918 ja 1922. Keihäänheiton kahden käden yhteistuloskilpailussa hän sai kultaa 1917, 1923 ja 1924 sekä hopeaa 1918 ja 1922. == Lähteet == Luokka:Suomalaiset keihäänheittäjät Luokka:Vuonna 1898 syntyneet Luokka:Vuonna 1973 kuolleet
Emäkkikasvit

Emäkkikasvit (Fumariaceae) on Ranunculales-lahkoon kuuluva ruohokasvien heimo vanhassa Cronquistin luokittelujärjestelmässä sekä eräissä muissa vanhentuneissa luokitteluissa. Nykyään heimon suvut yleensä luokitellaan unikkokasveihin (Papaveraceae) kuuluviksi, alaheimoon Fumarioideae. Sukuja on luokittelutavasta riippuen 15–18 ja lajeja noin 530, joista suurin osa kasvaa pohjoisen pallonpuoliskon lauhkealla ja subtrooppisella vyöhykkeellä. Etelä- Afrikka on emäkkikasvien toinen keskeinen esiintymisalue. Euroopassa tavataan muutamia kymmeniä erilaisia emäkkikasvien lajeja. == Sukuja == * Adlumia – adlumiat * Capnoides – amerikankiurunkannukset * Ceratocapnos – leivonkannukset * Corydalis – kiurunkannukset * Cryptocapnos * Cysticapnos * Dactylicapnos * Dicentra – pikkusydämet * Discocapnos * Fumaria – emäkit * Lamprocapnos – särkyneetsydämet * Platycapnos * Pseudofumaria – neidonkannukset * Rupicapnos * Sarcocapnos * Trigonocapnos == Lähteet == == Aiheesta muualla == * Fumariaceae (funet.fi) * Taxonomy browser:Fumariaceae Luokka:Unikkokasvit Luokka:Kasviheimot Luokka:Cronquistin luokittelu
Wael Gomaa

Wael Gomaa (, s. 3. elokuuta 1975 Al-Mahalla al-Kubra, Egypti) on egyptiläinen jalkapalloilija. Puolustajana pelaava Gomaa edustaa Egyptin valioliigassa pelaavaa Al-Ahlia. ==Lähteet== Luokka:Egyptiläiset jalkapalloilijat Luokka:Jalkapallon Afrikan mestarit Luokka:Vuonna 1975 syntyneet Luokka:Elävät henkilöt
Pellavamarkkinat

Pellavamarkkinat on Hämeenlinnassa Lammilla vuosittain kesäkuussa järjestettävä, nykyisin yksipäiväinen markkinatapahtuma. Vuonna 2010 Pellavamarkkinat järjestettiin 40. kerran. Parhaimmillaan kävijöitä on ollut yli kymmenentuhatta. Tapahtuma on muutamaa poikkeusvuotta lukuun ottamatta järjestetty Hakkalan koulun ympäristössä. Markkinat järjestää Lammin Lions Club. Lammin pellavamarkkinoilla on järjestetty juhannusviikkoa edeltävän viikon lauantaina. Markkinoilla on yleensä 5 000–10 000 kävijää, ja se on järjestetty vuonna 2010 jälleen kerran Hakkalan yläasteella. Pellavamarkkinat olivat viimeksi 19.6.2010. Ensimmäiset Pellavamarkkinat järjestettiin 17.–18. heinäkuuta 1971. == Aiheesta muualla == * Pellavamarkkinat Luokka:Lammi Luokka:Markkinat Luokka:Hämeenlinnan tapahtumat
Mohamed Shawky

Mohamed Shawky (, s. 15. lokakuuta 1981 Port Said, Egypti) on egyptiläinen jalkapalloilija, pelipaikaltaan puolustava keskikenttäpelaaja. Hän edustaa Englannin valioliigassa pelaavaa Middlesbroughta. ==Ura== Shawky aloitti jalkapalloilun ammattilaisena Al-Masrin joukkueessa kaudella 2000–2001, josta hän siirtyi maansa suurseuraan Al-Ahliin vuonna 2003. Shawky voitti joukkueessa muun muassa kolmesti Afrikan Mestarien liigan vuosina 2001, 2005 ja 2006. Elokuussa 2007 hän allekirjoitti kolmen vuoden sopimuksen englantilaisseura Middlesbrough FC:n kanssaOne in, one out for Boro Sky Sports 31.8.2007 Viitattu 18.6.2009 . ==Lähteet== Luokka:Egyptiläiset jalkapalloilijat Luokka:Jalkapallon Afrikan mestarit Luokka:Vuonna 1981 syntyneet Luokka:Elävät henkilöt
Yrityssaneeraus

Yrityssaneeraus eli velkasaneeraus on tuomioistuimen hyväksymä toimenpide, jolla tervehdytetään ylivelkaantuneen oikeushenkilön toiminta. Yrityssaneeraukseen hakeutuminen on usein vaihtoehto konkurssille. Yrityssaneeraukseen hakeudutaan kassavirtaongelmien ja rahoitusvaikeuksien vuoksi, jotta voidaan uudelleenneuvotella ja vähentää velkoja ja parantaa tai palauttaa likviditeetti, jotta oikeushenkilö voi jatkaa toimintaansa. Saneerausmenettelyn kohteena voi olla yksityinen elinkeinonharjoittaja, avoin yhtiö, kommandiittiyhtiö, osakeyhtiö, osuuskunta, asunto-osakeyhtiö tai taloudellista toimintaa harjoittava yhdistys. == Hakeminen == Yrityssaneeraukseen voidaan hakeutua mikäli velallinen ei pysty suoriutumaan veloistaan eräpäivinä. Hakemus tehdään tuomioistuimeen ja hakijana voi toimia velallinen tai velkoja. Yrityssaneeraushakemus voidaan tehdä, vaikka velkoja hakee velallista konkurssiin. Tuomioistuin voi keskeyttää konkurssihakemuksen käsittelyn sekä ulosoton väliaikaisesti. Tuomioistuimen ei tarvitse ottaa käsittelyyn puuttellista yrityssaneeraushakemusta. Yrityssaneeraukseen ei voi enää hakeutua, mikäli velallinen on jo konkurssissa. Saneeraushakemuksen tulee sisältää yhtiön tarkat taustatiedot, omistussuhteet, tilinpäätös, tuore välitilinpäätös, luettelo veloista ja varoista sekä tilintarkastajan lausunto maksukyvystä. Yritykset hakeutuvat saneeraukseen usein liian myöhään.http://yle.fi/uutiset/yritykset_hakeutuvat_saneeraukseen_liian_myohaan/7135538 == Käsittely ja tuomio == Saneerausmenettely voidaan aloittaa, mikäli siihen suostuu vähintään kaksi velkojaa, joiden yhteenlasketut saatavat edustavat vähintään viidennestä veloista. Mikäli kaikki yrityssaneerauksen edellytykset täyttyvät, tuomioistuin määrää yrityksen saneeraukseen. Hyväksytyssä saneerausohjelmassa velkojen takaisinmaksulle on luotu maksuohjelma ja velkojen kokonaismäärää saatetaan olla leikattu. Yrityssaneerauksesta tulee velalliselle merkintä kaupparekisteriin. Tuomioistuin määrää saneerausmenettelyn alussa selvittäjän, jonka toimena on laatia selvitys velallisen varoista, veloista ja muista sitoumuksista sekä seikoista, joilla on vaikutusta velallisen taloudelliseen asemaan. Lisäksi tuomioistuimen on määrättävä velkojatoimikunta velkojien yhteiseksi edustajaksi, mikäli velkojia on monta. == Yrityssaneerauksen päättyminen == Yrityssaneeraus päättyy viimeistään siinä vaiheessa kun maksuohjelman mukaiset maksut on suoritettu. Mikäli yrityssaneerauksen aikana velallinen ei pysy maksuohjelmassa, niin yrityssaneeraus voidaan keskeyttää. Tämä aiheuttaa yleensä nopeasti velallisen konkurssin. ==Katso myös== *Realisaatiosaneeraus *Konkurssi == Lähteet == == Aiheesta muualla == *Yrityssaneeraus (Suomi.fi yritykselle -verkkopalvelu) Luokka:Kauppaoikeus Luokka:Seulonnan keskeiset artikkelit Luokka:Maksukyvyttömyys
Aloisia Brial

Aloisia Brial (k. 1972) oli Wallis ja Futunaan kuuluvan Uvean (Wallis) perinteisen kuningaskunnan kuningatar. Hän hallitsi vuosina 1953–1958. Hänen edeltäjänsä oli Soane Toke ja seuraajansa Tomasi Kulimoetoke II. == Lähteet == Luokka:Kuninkaalliset Luokka:Wallis ja Futuna Luokka:Syntymävuosi puuttuu Luokka:Vuonna 1972 kuolleet
Soane Toke

Soane Toke oli Wallis ja Futunaan kuuluvan Uvean (Wallis) perinteisen kuningaskunnan kuningas. Hän hallitsi ainoastaan yhden päivän vuonna 1953.. Hänen edeltäjänsä oli Kapeliele Tufele III ja seuraajansa Aloisia Brial. == Lähteet == Luokka:Kuninkaalliset Luokka:Wallis ja Futuna Luokka:Elävät henkilöt Luokka:Syntymävuosi puuttuu
Henk Norel

Henk Norel (s. 17. syyskuuta 1987, Gorinchem) on alankomaalainen koripalloilija. Hänen seurajoukkueenaan toimii tällä hetkellä DKV Joventut. == Ura == Norel aloitti pelaamisen Demon Astronauts Amsterdamin juniorijoukkueissa, joista hän siirtyi Joventut Badalonaan vuonna 2005. Häntä ei pidetty kuitenkaan vielä tarpeeksi kehittyneenä ACB:hen, joten hänet pistettiin pelaamaan CB Pratiin, joka pelasi Liga EBA:ssa. Kaudella 2006–2007 Norel pelasi yhden ruonkosarjapelin Joventutissa ennen kuin hänet myytiin takaisin lainalle Pratiin LEB Silveriin. Seuraavaksi kaudeksi Norel pääsi pelaamaan LEB Oroon CB Lucentum Alicanten paitaan. Yhden kauden jälkeen Alicantessa Joventut päätti nostaa hänet edustusjoukkueeseen. Ensimmäisellä kokonaisella Joventut-kaudellaan Norel teki Euroliigassa 3,1 pistettä ja otti 2,2 levypalloa ottelua kohden. Hänen aggressiivinen pelitapansa takia hän muun muassa mursi nenänsä debyyttikautensa aikana, mutta nousi kotiyleisön suosikiksi. Vuoden 2009 NBA:n varaustilaisuudessa Minnesota Timberwolves varasi hänet toisella kierroksella numerolla 47. == Lähteet == == Aiheesta muualla == *Euroliigan pelaajaprofiili *NBA Prospect profile *NBA:n pelaajaprofiili *DraftExpress Luokka:Alankomaalaiset koripalloilijat Luokka:Vuonna 1987 syntyneet Luokka:Elävät henkilöt
Tuuleen kirjoitettu

Tuuleen kirjoitettu (Written on the Wind) on vuonna 1956 ensi-iltansa saanut Douglas Sirkin ohjaama draamaelokuva. George Zuckermanin käsikirjoitus perustuu Robert Wilderin vuonna 1947 kirjoittamaan novelliin. Pääosissa ovat Rock Hudson, Lauren Bacall, Robert Stack ja Dorothy Malone. Elokuva kertoo seksin, vallan ja rahan yhteen punoutuneista siteistä. Dorothy Malone sai Oscar-palkinnon elokuvan sivuroolista ja lisäksi elokuva sai Oscar-ehdokkuudet tunnuslaulustaan, jonka on säveltänyt Victor Young ja sanoittanut Sammy Cahn, sekä miessivuosasta (Robert Stack). The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta elokuvasta maailmassa. == Näyttelijät == Lähde: Viitattu 22.5.2022. == Lähteet == == Aiheesta muualla == Luokka:Vuoden 1956 yhdysvaltalaiset elokuvat Luokka:Yhdysvaltalaiset draamaelokuvat Luokka:Douglas Sirkin ohjaamat elokuvat Luokka:Melodraamat Luokka:Parhaan naissivuosan Oscar-palkinnon saaneet elokuvat
Tell Me Why (Bobby Vintonin albumi)

Tell Me Why on Bobby Vintonin kahdeksas studioalbumi, joka julkaistiin heinäkuussa 1964. Albumilla on yksi singlellä julkaistu kappale Tell Me Why. Albumilla on coverversiot "Somewhere Along the Way," "When I Lost You," "Some of These Days," "Maybe You'll Be There", "If You Love Me (Really Love Me)" ja "I Wanna Be Loved". ==Kappaleet== ===Puoli 1=== # Somewhere Along the Way - (Sammy Gallop, Kurt Adams) - 2:22 # When I Lost You - (Irving Berlin) - 2:14 # There Goes My Heart - (Benny Davis, Abner Silver) - 2:59 # Some of These Days - (Shelton Brooks) - 3:20 # Maybe You'll Be There - (Sammy Gallop, Rube Bloom) - 2:27 # Tell Me Why - (Al Alberts, Marty Gold) - 2:36 ===Puoli 2=== # Imagination Is a Magic Dream - (Bob Hilliard, B.T. Green) - 3:10 # If You Love Me, Really Love Me - (Geoff Parsons, Marguerite Monnot) - 3:25 # There Goes That Song Again - (Sammy Cahn, Jule Styne) - 2:07 # A Pretty Girl Is Like a Melody - (Irving Berlin) - 2:36 # I Love You Much Too Much - (Don Raye, Alexander Olshey, Chaim Towber) - 2:54 # I Wanna Be Loved - (Billy Rose, Edward Heyman, Johnny Green) - 2:30 ==Albumin tekijät== *Tuottaja: Robert Morgan *Sovittaja: Stan Applebaum ==Sijoitukset== Albumi - Billboard (North America) Vuosi Lista Sijoitus 1964 The Billboard 200 31 Singlet - Billboard (North America) Vuosi Single Lista Sijoitus 1964 "Tell Me Why" The Billboard Hot 100 13 1964 "Tell Me Why" Billboard Adult Contemporary 3 Luokka:Vuoden 1964 albumit Luokka:Bobby Vintonin albumit
Cimarron Strip

Cimarron Strip on yhdysvaltalainen western tv-ohjelma, jota esitettiin vuosina 1967–1968.http://www.tvshowsondvd.com/news/Cimarron-Strip-The-Complete- Series/19714 Sarja lopetettiin huonojen arvostelujen takia ensimmäisen tuotantokauden jälkeen. Sarja kertoo The Indian Countryn liittovaltion sheriffistä Jim Crownista (Whitman), jonka tehtävä on pitää laki kurissa Kansas Terrorityn ja Indian Terrorityn välillä 1880-luvulla. == Lähteet == Luokka:Lännensarjat Luokka:Yhdysvaltalaiset televisiosarjat Luokka:1960-luvun televisiosarjat
19 (kappale)

19 tai Nineteen, on brittiläisen musiikintekijä Paul Hardcastlen vuonna 1985 julkaisema kappale, joka on julkaistu Hardcastlen nimikkoalbumilla sekä omana singlenä. Kappale kertoo Vietnamin sodasta ja sodasta selvinneistä sotilaista. Kappaleen mukaan "sotilaan keski-ikä oli toisessa maailmansodassa 26 vuotta, Vietnamissa se oli 19".Paul Hardcastle – 19 Singlen B-puoli oli kappale "Fly by Night". Single nousi Suomen virallisen listan sijalle 3. == Lähteet == Luokka:Vuoden 1985 kappaleet Luokka:Brittiläiset elektronisen musiikin kappaleet Luokka:Sodanvastaiset laulut Luokka:Protestilaulut
Joensuu 1685

Joensuu 1685 on helsinkiläinen vuoden 2007 alusta toiminut rock-yhtye. Sen jäseniä ovat veljekset Markus Joensuu (rummut) ja Mikko Joensuu (laulu, kitara, Farfisa) sekä basisti Risto Joensuu (ei sukua). Yhtyeen nimen ensimmäinen osa on selvä: se on yhtyeen kaikkien jäsenten sukunimi. Vuosiluku 1685 kaivettiin Mikon mukaan suoraan sukupuusta: "Alun perin lähti siitä, että numerot on siistejä, ja mitä enemmän numeroita, sitä siistimpää. Jossain vaiheessa tuntui, että olisi hyvä olla myös joku nimi, ja Joensuu sopi melko luontevasti." Sukututkimuksesta löytyi Isovihan aikaan vaikuttanut Peter Krook, joka oli syntynyt vuonna 1685. Yhtyeen päämäärä kirkastui Risto Joensuun liityttyä veljesten entiseen "kitaravetoista rokkia soittaneeseen" yhtyeeseen. Kun tuo ryhmä oli muuntautunut aikansa, Joensuu 1685 eriytyi omaksi yksikökseen. Joensuu 1685 julkaisi nimeään kantavan debyyttilevynsä syyskuussa 2008. Levyn yhtenä tuottajana toimi 22-Pistepirkkojen Asko Keränen, ja sen julkaisi Pistepirkkojen pyörittämä levy-yhtiö. Musiikkikriitikoilta tulleen vastaanoton perusteella kyseessä oli yksi vuoden merkittävimmistä kotimaisista indie-julkaisuista. Rumba-lehden kriitikot valitsivat levyn vuoden 2008 kotimaiseksi albumiksi. Lisäksi yhtye valittiin musiikkialan tärkeimmän vuosittaisen tapahtuman Musiikki & Median yhteydessä järjestettävän Lost In Music -festivaalin odotetuimmaksi artistiksi. ==Julkaisut== Studioalbumit * * Singlet * ==Lähteet== ==Aiheesta muualla== * Luokka:Suomalaiset indie rock -yhtyeet
Crossover (musiikki)

Crossover-termi liitetään yleensä päämerkityksessään musiikkiteoksiin tai musiikin esittäjiin, jotka on sijoitettu kahdelle tai useammalle erilaista musiikkimakua tai tyylilajia edustavalle levylistalle.Lonergan, Hit Records, 1950–1975, p. vi: "These [Country & Western and Rhythm & Blues], and the somewhat newer Adult Contemporary charts, occasionally exhibited what are called 'crossover' hits, when a Pop, C&W;, or R&B; star would have a hit that also charted on one or more of the other lists. Jos toisella listalla on yhdistettyjä tyylilajeja, kuten Hot 100 -listalla, teosta ei pidetä crossoverina. Joissakin yhteyksissä crossover-termi saattaa sisältää negatiivisia sivumerkityksiä viittaamalla musiikin omaleimaisten ominaispiirteiden sovittamiseen enemmän suurten kuuntelijajoukkojen makua miellyttäviksi. Crossover-termillä on totuttu kuvaamaan artistia, joka on omaksunut musiikkiinsa voimakkaasti klassisia vaikutteita, mutta joiden musiikissa on pohjimmiltaan helposti lähestyttävä ja populaari sointi tai suurelle yleisölle helposti markkinoitavissa oleva muoto.Classical-Crossover -sivusto http://www.classical- crossover.co.uk/index.php?option=com_content&view;=article&id;=142&Itemid;=126 ==Lähteet== Luokka:Musiikkityylit
Kahlehditun Pyhän Pietarin katedraali

Kahlehditun Pyhän Pietarin katedraali () on vuonna 1845 käyttöön vihitty roomalaiskatolinen katedraali Cincinnatissa Ohiossa ja Cincinnatin roomalaiskatolisen arkkihiippakunnan tuomiokirkko. Se on ollut Kansallisessa historiallisten paikkojen rekisterissä vuodesta 1973. Vuonna 1977 katedraalissa vieraili puolalainen arkkipiispa Karol Wojtyła, josta seuraavana vuonna tuli paavi Johannes Paavali II. == Aiheesta muualla == *Saint Peter in Chains Cathedral Luokka:Yhdysvaltain katedraalit Luokka:Cincinnatin kirkot Luokka:National Register of Historic Places -kohteet Ohiossa Luokka:Kivikirkot
Saara Skyttä

Saara Eeva Maria Skyttä (s. 25. maaliskuuta 1987 Lieto)Tilastopaja on suomalainen kestävyysjuoksija. Hän edustaa Liedon Parmaa ja häntä valmentaa Anne Skyttä. Hän on edustanut Suomea kahdesti alle 20-vuotiaiden MM-kisoissa 3 000 metrin estejuoksussa. 13. heinäkuuta 2004 hän juoksi Grossetossa, Italiassa 11.21,11 ja 15. elokuuta 2006 hän juoksi Pekingissä, Kiinassa 10.39,56. Kummallakaan kerralla hän ei selviytynyt loppukilpailuun. Hän on osallistunut Suomi–Ruotsi-maaotteluun 3 000 metrin estejuoksussa kolmesti. Vuonna 2006 hän oli neljäs ajalla 10.25,68, vuonna 2007 kolmas ajalla 10.29,83 ja vuonna 2009 kuudes ajalla 11.22,60. == Aikuisten SM-mitalit == *Ulkoradoilla **Hopeaa 2007 (3 000 m esteet 10.26,54) **Hopeaa 2009 (5 000 metriä 16.55,79) **Pronssia 2009 (3 000 m esteet 10.27,83) == Ennätykset == *Ulkoradoilla **800 m 2.11,99 (2007) **1 500 m 4.24,73 (2009) **5 000 m 16.48,13 (2009) **3 000 m esteet 10.21,13 (2009) *Sisäradoilla **800 m 2.15,58 (2009) **800 m (ylipitkä) 2.12,87 (2009) **1 500 m 4.36,57 (2009) **1 500 m (ylipitkä) 4.28,88 (2009) == Lähteet == * ===Viitteet=== Luokka:Suomalaiset kestävyysjuoksijat Luokka:Suomalaiset estejuoksijat Luokka:Vuonna 1987 syntyneet Luokka:Elävät henkilöt
Kofola

Kofola on kolajuoma, jota valmistetaan Tšekissä. Sitä valmistaa Kofola a.s. Juoma tuli myyntiin kommunistisessa Tšekkoslovakiassa vuonna 1962 hallinnon haluttua osoittaa, että länsimaisia Coca-Colan ja Pepsin kaltaisia tuotteita osataan valmistaa itsekin. Kofolan makua kuvataan niitä hieman kitkerämmäksi. Tuotteen kuuluisa mainoslause suomentuu ”On monenlaisia janoja, mutta vain yksi Kofola”. == Maut == * Kofola Citrus * neKofola/joKofola * Kofola BEZ cukru * Kofola Kofola Barborková ==Lähteet== == Aiheesta muualla == * Kofola- yrityksen kotisivu Luokka:Virvoitusjuomamerkit Luokka:Kolajuomat Luokka:Tšekkiläiset juomat
Koko-teatteri

KokoTeatteri on vuonna 1997 perustettu vapaan kentän ammattiteatteri sekä Jazz Clubi, joita hallinnoi KokoTeatteri -yhdistys ry. Vuoden 2012 alusta KokoTeatterin toimitilat ovat olleet Hakaniemessa Svenska Gårdenissa. Teatterilla on kolme vakinaista työntekijää, 50 jäsentä ja sen produktioissa vierailee vuosittain 30–40 freelanceteatterilaista. Se on vuoden 2008 alkuun mennessä tuottanut yli 70 ensi-iltaa. Esitykset ovat teatteria ja tanssia, joissa yhdistellään monia taiteenlajeja. Teatteri saa valtion harkinnanvaraista tukea. Lisäksi sitä tukevat Valtion Tanssitaidetoimikunta ja Helsingin kaupungin kulttuuriasiainkeskus. Se järjestää nimellä Olohuone yleisölle avoimia tilaisuuksia, joissa on muun muassa taiteilijatapaamisia ja keskusteluja. Teatteri on perustettu sen taiteellisen johtajan, tanssija- koreografi-näyttelijä Anna Veijalaisen aloitteesta. Ensimmäisen toimintavuoden ensimmäinen esitys oli tanssiteatteriteos Armon arpajaiset. Toiminta alkoi 1998 klubimuotoisena. Vuonna 2001 teatteri aloitti yhteistyön Q-teatterin Baltic Circle -festivaalin kanssa. Ylen TV1:n Valopilkku-ohjelma valitsi teatterin jo heti perustamisvuonna Vuoden Valopilkuksi. Sen toimitilat olivat vuodesta 2000 vuoden 2011 loppuun entisessä elokuvateatterissa Helsingin Kruununhaassa. Vuoden 2012 alussa yhdistys muutti Hakaniemeen uusiin tiloihin Svenska gårdeniin. Avajaisia vietettiin 3. helmikuuta 2012. Teatterin kymmenvuotisjuhlanäytelmä oli virolaisen kirjailijan Andrus Kivirähkin kirjasta dramatisoitu Riihiukko. Kaksikymmentävuotisjuhlanäytelmä oli Nick Paynen (UK) näytelmä Constellations, suomentanut Sonja Sorvola. ==Koko Jazz Club== Koko Jazz Club on basisti Timo Hirvosen ja rumpali Jussi Lehtosen luotsaama livejazz-klubi, joka toimii samoissa tiloissa KokoTeatterin kanssa. Lavalla on käynyt Suomen merkittävimpiä jazz-kokoonpanoja ja -artisteja, kuten Severi Pyysalo, Marzi Nyman, Jukkis Uotila, Jussi Fredriksson, Kari Ikonen, Manu Dunkel, Pope Puolitaival ja Jussi Kannaste sekä kansainvälisiä artisteja kuten Tim Ries, Bernard Flowler, Jonathan Kreisberg, Billy Hart, Tim Hagans, Bob Moses ja Joey Calderazzo. Koko Jazz Club muutti Unioninkadulta Hämeentielle vuodenvaihteessa 2011–2012. Yhteistyössä Koko Jazz Clubin pääyhteistyökumppanit ovat Sibelius-Akatemia ja Eastway. Keväällä 2012 oli yhteistyössä tehtyjä konsertteja niin Sibelius Akatemian, kuin Metropoliankin kanssa. Koko Jazz Clubille myönnettiin vuonna 2018 Suomi-palkinto tunnustuksena merkittävästä taiteellisesta toiminnasta. ==Kirjallisuutta== * Anna Veijalainen, Joukkokohtaus - KokoTeatteria 10 vuotta, Like, 2007 ==Lähteet== ==Aiheesta muualla== * KokoTeatterin verkkosivut Luokka:Helsingin teatterit
Mohamed Soliman

Mohamed Soliman Homos (, s. 1. tammikuuta 1979) on egyptiläinen jalkapalloilija, pelipaikaltaan keskikenttäpelaaja, Hän edustaa Egyptin valioliigassa pelaavaa Ismailia. ==Lähteet== * FilGoal.com ===Viitteet=== Luokka:Egyptiläiset jalkapalloilijat Luokka:Vuonna 1979 syntyneet Luokka:Elävät henkilöt
Erik Eriksson

Erik Gideon Eriksson (12. kesäkuuta 1897 Dragsfjärd – 21. toukokuuta 1975 Helsinki) oli suomalainen moukarinheittäjä. Hän edusti Kronohagens IF:ää ja HIFK:ta Viitattu 18.6.2009. Eriksson sijoittui Pariisin olympialaisissa 1924 moukarinheitossa neljänneksi tuloksella 48,74. Pronssimitalisti Malcolm Nokes heitti 48,875. Amsterdamin olympialaisissa 1928 Eriksson sijoittui yhdeksänneksi heitettyään 46,22. Hän edusti Suomea myös maaottelutasolla. Ennätyksensä 50,76 hän heitti Kajaanissa 25. heinäkuuta 1931. Painonheitossa hän heitti parhaimmillaan tuloksen 10,34 Lahdessa 1924. Eriksson saavutti Kalevan kisoissa moukarinheitossa kultaa 1919, 1921, 1922, 1923, 1924, 1927 ja 1928. Hopeaa hän sai 1918, 1929, 1930 ja 1931 sekä pronssia 1920Hannus, Laitinen, Martiskainen 2002, s. 240–241. Painonheitossa hän voitti Suomen- mestaruuden 1923 ja 1924, sai SM-hopeaa 1919 ja 1921 sekä pronssia 1916, 1917 ja 1922Hannus, Laitinen, Martiskainen 2002, s. 248. == Lähteet == * === Viitteet === Luokka:Suomalaiset moukarinheittäjät Luokka:Vuonna 1897 syntyneet Luokka:Vuonna 1975 kuolleet
Emma Millard

Emma Marie Elisabeth Millard (s. 10. elokuuta 1990 Toijala) on suomalainen aitajuoksija, jolla on myös Ison-Britannian kansalaisuus. Hän edusti kilpa- urallaan Toijalan Vauhtia ja hänen valmentajinaan toimivat Robin Millard, Jussi Heikkilä ja Lawrence Johnson. Alle 20-vuotiaiden MM-kisoissa 9. heinäkuuta 2008 Bydgoszczissa, Puolassa Millard juoksi 400 metrin aitajuoksun alkuerissä ajan 1.00,13 s ja karsiutui jatkosta. Alle 20-vuotiaiden EM- kilpailussa Novi Sadissa 2009 Millard aitoi neljänneksi ajalla 58,52. Hän osallistui Suomi–Ruotsi-maaotteluun vuosina 2008, 2009 ja 2010. Vuoden 2008 maaottelussa hän sijoittui neljänneksi ajalla 60,59 s, vuonna 2009 toiseksi ajalla 58,76 ja vuonna 2010 kolmanneksi ajalla 59,01. Helsingin EM- kilpailuissa 2012 Millard karsiutui 400 metrin juoksun alkuerissä mutta juoksi ennätyksensä 57,61 s jääden välieräpaikasta puoli sekuntia. Millard on saavuttanut kahdeksan henkilökohtaista aikuisten SM-mitalia. Ensimmäisen kultamitalinsa hän sai Mustasaaressa 22. helmikuuta 2009, kun hän aitoi sisäradoilla harvoin juostun 400 metrin aitajuoksun voittoon epävirallisella sisäratojen maailmanennätyksellä 58,68 s. Viestijuoksun SM-kilpailuissa hän saavutti vuonna 2010 kultaa 4 × 400 metrin viestijuoksusta ja pronssia 4 × 100 metrin viestijuoksusta. Vuosi 2013 oli Millardille välivuosi, jonka aikana hän ei kilpaillut kertaakaan. Vuosina 2014–2015 Millard kilpaili Yhdysvalloissa. Hän lopetti kilpauransa vuonna 2015. Hänen sisarensa Noora Toivo sekä Nelli Toivo kilpailivat myös yleisurheilussa. == Henkilökohtaiset SM-mitalit == *Ulkoradoilla **Hopeaa 2009 (400 m aidat 58,11) **Hopeaa 2010 (400 m aidat 58,74) **Pronssia 2008 (400 m aidat 60,63) *Sisäradoilla **Kultaa 2009 (400 m aidat 58,68), 2010 (kolmiloikka 12,58) **Hopeaa 2010 (pituushyppy 592 cm) **Pronssia 2008 (300 m aidat 43,74), 2012 (300 m aidat 43,02) == Henkilökohtaiset ennätykset == *Ulkoradoilla **100 m 12,68 (2008) **200 m 25,05 (2009) **300 m 40,43 (2007) **400 m 55,46 (2010) **800 m 2.09,87 (2010) **100 m aidat 14,24 (2009) **300 m aidat 43,20 (2007) **400 m aidat 57,61 (2012) **Pituus 603 (2009) **3-loikka 12,69 (2008) *Sisäradoilla **60 m 8,09 (2006) **200 m 25,45 (2010) **300 m 40,79 (2009) **300 m (ylipitkä) 40,10 (2007) **400 m 56,51 (2011) **400 m (ylipitkä) 55,13 (2010) **800 m 2.15,40 (2015) **60 m aidat 8,87 (2010) **300 m aidat 41,42 (2010) **400 m aidat 58,68 (2009) ME, SE, SE22, SE19 **Pituus 592 (2010) **3-loikka 12,64 (2009) == Lähteet == Luokka:Suomalaiset 400 metrin aitajuoksijat Luokka:Vuonna 1990 syntyneet Luokka:Elävät henkilöt
Jari Vanttaja

Jari Antero Vanttaja (s. 15. elokuuta 1986 Oulu) on suomalainen koripalloilija, joka edustaa kaudella 2014–15 Oulun NMKY:tä. == Ura == Vanttajan kasvattajaseura on Oulun NMKY, jonka juniorijoukkueissa hän pelasi aina vuoteen 2005 saakka. Suomen suurseuroista Vantaan Pussihukat ja Espoon Honka osoittivat kiinnostuksensa Vanttajaa kohtaan ja näistä kahdesta seurasta Vanttaja valitsi Hongan. Ensimmäinen kausi SM-sarjassa ei kuitenkaan ollut paras mahdollinen, sillä hän kärsi jalkapöydän rasitusvammasta. Vanttaja siirtyi Suomesta Baylorin yliopistoon, jossa hän pelasi kahden kauden ajan. Vastuu ja peliaika olivat kuitenkin pieniä, joiden takia hän tuli takaisin Suomeen ja teki Team Componentan kanssa yhden vuoden sopimuksen. Yhden kauden jälkeen Karkkilassa Vanttaja siirtyi Namika Lahteen kahden vuoden sopimuksella. Lahden paidassa hän voitti Suomen mestaruuden kaudella 2008–09. == Lähteet == Luokka:Suomalaiset koripalloilijat Luokka:Vuonna 1986 syntyneet Luokka:Elävät henkilöt
Streets of Nekala

Pahat Viinit esittää: Streets of Nekala on rap-artisti Hannibalin ensimmäinen sooloalbumi. Albumin julkaisi Joku Roti Records 25. maaliskuuta 2009. Albumilta julkaistiin tammikuussa 2009 näytekappaleet "Peruslätkää hasarinkiin", "Nyt ammutaan pankkiiri", "Erikoista" ja "Ruohikossa sihisee", joista jälkimmäisin on ilmaisladattavana Redrum-187 -sivustolla. Albumi sijoittui julkaisuviikollaan (14/2009) sijalle 36. Suomen virallisella listalla. == Kappaleet == # # # # # # # # # # # # # # # # == Biitit == * Veikko 6Mäki: 2 ja 15 * Ilari Autio: 1, 7, 8 ja 13 * Pahat Viinit: 3, 4, 5, 10, 12 ja 14 * Tapani Kansalainen: 6 * Lahti-Samppa: 9, 11 ja 16 == Arvostelut == * Redrum-187: Redrum-187: Levyarvio * Rumba: ristiriitainenRumba: Levyarvio * Soundi: Soundi: Levyarvio == Lähteet == == Aiheesta muualla == * Hannibalin haastattelu ja kappale "Ruohikossa sihisee" ladattavissa Redrum-187 -sivustolla * Hannibalin MySpace-sivu Luokka:Vuoden 2009 esikoisalbumit Luokka:Hannibalin albumit Luokka:Kilari Audion tuottamat albumit Luokka:Tapani Kansalaisen tuottamat albumit Luokka:Lahti-Sampan tuottamat albumit
Oleg Bogomoloff

Oleg Bogomoloff (11. syyskuuta 1920 – 19. marraskuuta 1976)Oleg Bogomoloffin kuolinilmoitus (maksullinen artikkeli) Helsingin Sanomat 12.12.1976, HS Aikakone. Viitattu 31.3.2018. oli suomalainen jalkapalloilija ja jääkiekkoilija. Tukimiehenä ja hyökkääjänä jalkapalloa pelannut Bogomoloff edusti koko uransa ajan 1938–1950 Kiffeniä mestaruussarjassa ja Suomensarjassa. Hänen suurin saavutuksensa oli SM-pronssi 1949. Kaikkiaan Bogomoloff pelasi kahdeksan kauden aikana 107 pääsarjatason ottelua, joissa hän teki 27 maalia. Jalkapallomaajoukkueessa Bogomoloff pelasi vuosina 1939–1948 kolme maaottelua. Bogomoloff pelasi myös jääkiekkoa SM-sarjassa. Hän edusti Kiffeniä 1940–1946 ja Helsingfors Skridskoklubbia 1946–1951. Bogomoloff voitti Kiffenissä mestaruuden kausilla 1940–1941 ja 1942–1943. Bogomoloff oli koulutukseltaan diplomiekonomi ja Juhava Oy:n toimitusjohtaja. Hän kuoli 56-vuotiaana sydänkohtaukseen lomamatkalla. Urheiluvaikuttaja Boris Bogomoloff oli Olegin veli. Harry Bogomoloff on Borisin poika.Risto Rantala, Markku Siukonen, Seppo Tukiainen (vastaavat toimittajat): Urheilumme Kasvot Osa 3: Palloilu, s. 358-359. Jyväskylä: Oy Scandia Kirjat Ab, 1973. == Lähteet == Luokka:Suomalaiset jalkapalloilijat Luokka:Suomalaiset jääkiekkoilijat Luokka:Vuonna 1920 syntyneet Luokka:Vuonna 1976 kuolleet
Carl-Magnus Ekman

Carl-Magnus Ekman (27. maaliskuuta 1938 – 8. kesäkuuta 2010) oli suomalainen jalkapalloilija. Laitahyökkääjänä pelannut Ekman edusti koko uransa ajan 1954–1965 HIFK:ta mestaruussarjassa ja 1. divisioonassa. Hän voitti HIFK:ssa Suomen mestaruuden kausilla 1959 ja 1961. Kaikkiaan Ekman pelasi kahdeksan kauden aikana 140 pääsarjatason ottelua, joissa hän teki 31 maalia. Maajoukkueessa Ekman pelasi vuosina 1958–1959 yhteensä 5 maaottelua, joissa hän teki yhden maalin. == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Vuonna 1938 syntyneet Luokka:Vuonna 2010 kuolleet
Foundation for Research and Technology – Hellas

Foundation for Research and Technology – Hellas (FORTH) ( – ΙΤΕ) on Kreikassa toimiva tutkimuskeskus, joka on maan kehitysministeriön valvoma. Tutkimuskeskus on perustettu vuonna 1983, ja se on nykyisin yksi Kreikan suurimmista. Tutkimuskeskus muodostuu seitsemästä eri tutkimusinstituutista, jotka sijaitsevat Iraklionissa, Patraksessa, Réthymnossa ja Ioánninassa. Foundation for Research and Technology – Hellaksen pääpaikka on Iraklionissa Kreetan saarella. Siellä sijaitsevat myös keskeiset hallintotoimistot. Foundation for Research and Technology – Hellas on keskittynyt enimmäkseen sosiaalisiin, taloudellisiin ja tieteellisiin alueisiin teknologiassaan ja tutkimuksessaan, kuten esimerkiksi molekyylibiologiaan, laseriin, tietoliikenteeseen, bioteknologiaan, mikroelektroniikkaan, robotteihin, materiaaleihin, tietojenkäsittelytieteeseen, sovellettuun matematiikkaan, lääketieteeseen sekä kulttuurillisiin ja historiallisiin tutkimuksiin. == Lähteet == == Aiheesta muualla == *Tutkimuskeskuksen kotisivut Luokka:Kreikan tiede ja tekniikka Luokka:Tutkimuslaitokset
Tuulipölytys

Tuulipölytys eli anemofilia on kasvien lisääntymiseen liittyvä tapahtuma, jossa siitepöly kulkeutuu heteistä emeille tuulen mukana. Kaikki paljassiemeniset kasvit lisääntyvät tuulipölytyksen avulla. Koppisiemeniset kehittyivät myöhemmin, mutta vaikka eläinpölytystä pidetään tehokkaampana lisääntymistapana, on olemassa myös tuulipölytteisiä koppisiemenisiä kasveja.Elämä siirtyy maalle: kasvien kehitys Internetix - Nettilukio Esimerkiksi kaikki heinäkasvit, pujo ja lehtipuista koivut, lepät ja pähkinäpensaat ovat tuulipölytteisiä. Koska tuulipölytteisten kasvien ei tarvitse houkutella hyönteisiä tai muita pölyttäjiä, niiden kukat ovat yleensä pienet ja tuoksuttomat. Sen sijaan heteet roikkuvat niin, että tuuli varistaa niistä siitepölyä helposti.Suvullinen lisääntyminen Kasvien biologiaa, Ruokatieto.fi == Katso myös == *Pölytys == Lähteet == Luokka:Pölytys it:Impollinazione#Impollinazione anemogama
Jarrusukka

thumb|right|200px|Tähtikuvioidut jarrusukat Jarrusukka on sukka, jonka pohjassa on usein muoviset jarruttavat täplät. Täplien tarkoitus on lisätä kitkaa sukkien käyttäjän ja lattian välillä ja näin pienentää liukumis- ja kaatumisriskiä. ==Aiheesta muualla== * Are Non-Slip Socks Really ‘Non-Slip’? * How to make nonslip socks Luokka:Sukat
Vitséntzos Kornáros

Vitséntzos Kornáros () (1553 Siteía – 1613/1614 Kástro) oli kreetalainen runoilija. Hän eli aikakaudella, jota kutsutaan Kreetan renessanssiksi. Kornáros tunnetaan romanttisesta eeppisestä runosta Erotókritos (), joka on kirjoitettu Kreetan murteella. Runon tapahtumapaikka on Ateena, jossa kuningas Herakles vaimoineen ja tyttärineen asuu. Kuninkaan neuvonantajan poika Erotókritos on rakastunut tyttäreen ja monien koetusten ja vaikeuksien jälkeen pari menee naimisiin. Nykyisin runoa lausutaan muun muassa Rethymnonin kirjallisuuspiireissä. Kornáros syntyi vuonna 1553 Kreetan saaren Siteíassa, jossa hän myös kasvoi. Naimisiin Kornáros meni Kástrossa (nykyinen Iraklion), jossa myös kuoli joko vuonna 1613 tai 1614. Kornáros kuului tunnettuun venetsialais–kreetalaiseen Cornaron sukuun. == Lähteet == == Aiheesta muualla == Luokka:Kreeta Luokka:Kreikkalaiset runoilijat
Project Reality

Project Reality (PR) on Project Reality Mod Teamin ja Black Sand Studiosin kehittämä modi Battlefield 2:lle ja ArmA 2:lle, joka pyrkii realistiseen ase- ja fysiikkamallinukseen, tiimityöhön ja mahdollisimman todelliseen sotakokemukseen. Battlefield 2:PR Modifikaatiosta julkaistiin 29. Kesäkuuta 2013 1.0 beta versio kahden vuoden kehittämisen jälkeen. ==Project Reality 1.3== Project Realitysta on tehty myös muista peleistä riippumaton Battlefied 2:een pohjautuva itsenäinen ilmaispeli, joka julkaistiin vuoden 2015 toukokuussa. ==Linkkejä== *Project Realityn nettisivu Luokka:1960-luvulle sijoittuvat videopelit Luokka:Battlefield 2:n modit Luokka:Vuoden 2005 videopelit Luokka:Windows-pelit Luokka:Vietnamin sotaan sijoittuvat videopelit
Junjō romantica

Junjō romantica () on Shungiku Nakamuran yaoi-tyypin manga- ja animesarja, joka kertoo kolmesta homoparista. Animessa on kolme tuotantokautta, kaikissa 12 jaksoa. Manga-kirjoja on ilmestynyt 14. ==Henkilöt== Päähenkilöt ovat yaoi- kirjailija Akihiko Usami ja 18-vuotias opiskelija Misaki Takahashi. Anime sekä manga keskittyvät pääasiassa heidän elämäänsä, mutta välillä kerrotaan myös kahden muun parin elämästä; Kirjallisuudenopettaja Hiroki Kamijōn ja lääkäriopiskelija Nowaki Kusaman, sekä kirjallisuusprofessori Yō Miyagin ja opiskelija Shinobu Takatsukin suhteista. Kaikki hahmot ovat kuitenkin tavalla tai toisella toisilleen tuttuja. Esimerkiksi Hiroki on Usamin lapsuudenystävä sekä Misakin opettaja ja Miyagi on puolestaan Hirokin kollega. Usami Akihiko "Usagi" (hänen lempinimensä,joka tarkoittaa jänistä japaniksi) on rikkaasta perheestä tullut 28-vuotias BL kirjailija, jolla on "pakkomielteenä" normaalien perheiden elämä, sillä itse hän ei sitä ole koskaan kokenut. Sen takia hän kerää leluja ja nimeää nallensa yleisimmillä Japanilaisilla nimillä, sekä haluaa kokeilla kaikkea "normaalia". Hänen isänsä on kuuluisan yhtiön johtaja ja hänen 31-vuotias velipuolensa on heidän isänsä perijä. Usamin veli on kateellinen pikkuveljelleen ja haluaa viedä kaiken Usamille tärkeän (Misakin). Misaki Takashi on 18-vuotias normaali opiskelija, jonka vanhemmat ovat kuolleet auto-onnettomuudessa 10 vuotta sitten. Ainoa elävä perheenjäsen on Misakin isoveli Takahiro, joka kasvatti Misakin. Misakin toiveena on päästä samaan yliopistoon johon hänen isoveljensä olisi halunnut mennä, jollei olisi luopunut unelmastaan kasvattaakseen Misakin. ==Lähteet== Luokka:Mangasarjat Luokka:Animesarjat Luokka:Yaoi Luokka:Shōjo Luokka:Komedia-anime ja -manga Luokka:Romanttinen anime ja manga Luokka:2000-luvun anime ja manga
Kirjokohokki

Kirjokohokki (Silene colorata, myös Silene canescens) on kohokkikasvien heimoon ja kohokkien sukuun kuuluva kasvi. Kasvia tavataan Välimeren alueella. __notoc__ == Ulkonäkö == Kasvi kasvaa suikertavasti, ja enimmillään 50 senttimetriä korkeaksi. Kirjokohokin lehdet ovat pienet. Ylemmät lehdet ovat muodoltaan suikeat ja alemmat puolestaan lusikanmuotoiset. Lehdet ovat enimmillään kolme senttimetriä pitkiä. Kirjokohokilla on vaaleanpunaiset kukat, joissa on viisi sydämenmuotoista terälehteä. Kasvi kukkii tammikuusta toukokuuhun. == Elinympäristö == Kirjokohokki kasvaa esimerkiksi viljelemättömillä pelloilla, kallioisilla teidenvarsilla sekä multaisilla garigue-mailla. == Lähteet == == Aiheesta muualla == * Kirjokohokki MaltaWildPlants.com-sivustolla Luokka:Kohokit
Anna Cummer

Anna Cummer (s. 2. tammikuuta 1977 Singapore) on kanadalainen näyttelijä, joka on työskennellyt enimmäkseen draamasarjojen ja animaatioiden parissa. ==Elämäkerta== Cummer syntyi Singaporessa ja eli hetken aikaa myös Saskatoonissa, Saskatchewanissa, Kanadassa. Myöhemmin hän kävi ranskankielisen high schoolin Hongkongissa, jonka jälkeen Cummer muutti Englantiin opiskelemaan näyttelemistä. Opiskelun päätteeksi hän muutti takaisin kanadaan Vancouveriin vuonna 2000. Sittemmin Cummer on esiintynyt monipuolisesti teatterin, television, elokuvien ja animaatioiden parissa. Hän on muun muassa näytellyt televisiosarjoissa Mies vailla nimeä, Stargate Atlantis, Eureka ja Smallville.TV.com Viitattu 19.6.2009 Animaatioissa Cummerin merkittävin äänirooli on ollut Iron Man: Armored Adventuresissa, muita animaatioita ovat olleet Hamtaro, Inuyasha ja Care Bears: Share Bear Shines. ==Lähteet== Luokka:Kanadalaiset televisionäyttelijät Luokka:Kanadalaiset ääninäyttelijät Luokka:Vuonna 1977 syntyneet Luokka:Elävät henkilöt
Lisa Ann Beley

Lisa Ann Beley (s. 5. elokuuta 1975 Edmonton, Alberta) on kanadalainen ääninäyttelijä, joka on tehnyt alkuperäisiä äänirooleja animaatioihin ja animeen. Hänen tunnetuimpia äänirooleja ovat muun muassa Teela He-Manissa, Override Transformers: Cybertronissa, sekä Murrue Ramiusin rooli eri Kidō Senshi Gundam SEED animaatioissa. ==Ura== Beley aloitti ääniroolien tekemisen 1990-luvulla tehdessään samalla pieniä näytelmärooleja televisiosarjoihin, kuten Salaiset kansiot ja Cold Squad. Hän työskenteli useimmiten Vancouverissa Ocean Group nimiselle äänitysyhtiölle, joka on erikoistunut japanilaisen animen jälkiäänitykseen. Sittemmin Beley on ollut yksi käytetyimmistä naisäänistä Kanadassa erityisesti animen parissa. Hänellä oli muun muassa Chi- Chin äänirooli Dragon Ball Z:ssa ja myöhemmin pieniä rooleja muun muassa Zoidsissa ja Inuyashassa. Alkuperäisiä äänirooleja Beley on tehnyt myös vuodesta 1994 lähtien Kimba the White Lioniin, Where on Earth Is Carmen Sandiegoon, Street Fighteriin, X-Men: Evolutioniin ja Iron Man: Armored Adventuresiin. Hän oli myös vuosina 2003–2004 Action Force lelusarjasta tutun Scarlettin äänenä kahdessa tietokoneanimaatioelokuvissa G. I. Joe: Spy Troops ja G. I. Joe: Valor vs. Venom. ==Lähteet== * Lisa Ann Beley Crystalacidsissa Luokka:Kanadalaiset ääninäyttelijät Luokka:Vuonna 1975 syntyneet Luokka:Elävät henkilöt
David Orth

David Orth (s. 13. maaliskuuta 1965 Kitchener, Ontario, Kanada) on kanadalainen näyttelijä, joka tunnetaan roolistaan Ned Malonena televisiosarjassa The Lost World. Hänellä on ollut rooleja enimmäkseen draama- ja toimintasarjoissa, kuten RoboCop, Supernatural, Falcon Beach, L-koodi ja Smallville.TV.com Viitattu 19.6.2009 Orthilla oli pieni dubbausrooli Death Notessa, ja hän toimi Blizzardin äänenä Iron Man: Armored Adventuresissa. ==Lähteet== Luokka:Kanadalaiset televisionäyttelijät Luokka:Kanadalaiset elokuvanäyttelijät Luokka:Vuonna 1965 syntyneet Luokka:Elävät henkilöt
Radio Majakka

Radio Majakka oli turkulainen paikallisradio. Radioasema syntyi 2. heinäkuuta 1999 Meriradion aiemmin käyttämälle taajuudella 89,0 MHz. Radio Majakan omisti TS-Yhtymä, joka pyörittää nykyisellään radioasemia Radio Auran Aallot ja Zoom FM. Radio Majakan musiikki oli 100-prosenttisesti kotimaista. Lähetinmastot sijaitsivat Turussa, Korppoossa ja Uudessakaupungissa. Juontajina toimivat ainakin Markku Aalto, Petri Rinne, Kauko Leinonen, Tuire Suonpää, Tapio Äyräväinen käytti taiteilijanimeä Leo Lähde, Helena Lappetelainen ja Ossi Valo. Radio Majakan tilalle luotiin uusi radio, joka otti soittolistalleen myös ulkomaista musiikkia. Radio Majakka lopetti lähetykset 29. syyskuuta 2008 kello 11.59. Radio Melodia jatkoi siitä. ==Aiheesta muualla== * Epävirallinen historiikki Luokka:Suomalaiset radioasemat Luokka:Turun media Luokka:Vuonna 1999 perustetut radioasemat Luokka:Vuonna 2008 lakkautetut radioasemat
Raino Hallberg

Raino Sigurd Kalervo Hallberg (4. huhtikuuta 1890 Eno – 16. marraskuuta 1970 Joensuu) oli suomalainen poliitikko. Hänen puolueensa oli Kansallinen Kokoomus. == Elämä == Hallberg oli koulutukseltaan ekonomi, joksi hän valmistui vuonna 1913, kolme vuotta ylioppilaaksi kirjoittamisensa jälkeen. Hän työskenteli 1913–1917 Pohjoismaiden Osakepankin palveluksessa, 1917–1940 Pohjoismaiden Yhdyspankin Värtsilän konttorin johtajana ja 1944–1957 Pohjoismaiden Yhdyspankin Joensuun piirikonttorin johtajana. Suomen sisällissodan aikana Hallberg oli mukana Värtsilän suojeluskunnan toiminnassa. == Poliittinen ura == Hallberg valittiin eduskuntaan neljissä vaaleissa, 1951, 1954, 1958 ja 1962, ja hän toimi kansanedustajana 15 vuoden ajan, heinäkuusta 1951 huhtikuuhun 1966. Hän edusti Pohjois-Karjalan läänin vaalipiiriä (vuoteen 1962 nimeltään Kuopion läänin itäinen vaalipiiri). Eduskunnan valiokunnista hän vaikutti kulkulaitosvaliokunnassa, pankkivaliokunnassa ja puolustusasiainvaliokunnassa. Hän oli myös Pohjoismaiden neuvoston Suomen valtuuskunnan jäsen. Vaalikaudella 1962–1966 Hallberg oli eduskunnan ikäpuhemies. Kansanedustajuuden lisäksi Hallberg oli Joensuun kaupunginvaltuuston ja kaupunginhallituksen jäsen, kokoomuksen puoluevaltuutettu ja kolmesti presidentin valitsijamies, vaaleissa 1950, 1956 ja 1962. == Perhe == Hallbergin vanhemmat olivat metsänhoitaja Karl Sanfrid Hallberg ja Alvina Johanna Silvén. Hän oli kahdesti aviossa. Hänen ensimmäinen puolisonsa oli Aili Hendunen, jonka kanssa hän oli naimisissa vuosina 1918–1966. Vuonna 1966 hän avioitui Ritva Helena Venäläisen kanssa. Raino Hallberg kuoli marraskuussa 1970, 80-vuotiaana. == Lähteet == Luokka:Kansanedustajat Luokka:Kansallisen Kokoomuksen poliitikot Luokka:Joensuun kaupunginvaltuutetut Luokka:Pohjois-Karjalan vaalipiiri Luokka:Suomalaiset pankinjohtajat Luokka:Suomen sisällissodan valkoiset Luokka:Vuonna 1890 syntyneet Luokka:Vuonna 1970 kuolleet
Kalle Vuorinen

Kaarle Henrik (Kalle Heikki) Vuorinen () oli suomalainen poliitikko. Mikkelin läänin vaalipiiriä edustanut Vuorinen toimi Suomalaisen puolueen kansanedustajana kahden vuoden ajan, maaliskuusta 1912 helmikuuhun 1914. Hän nousi eduskuntaan varaedustajan paikalta, kun Justus Ripatti kuoli kesken vaalikauden. Eduskunnan valiokunnista hän vaikutti rautatievaliokunnassa ja suuressa valiokunnassa. Vuorinen oli varsinaiselta ammatiltaan maanviljelijä, jona hän toimi Säämingissä vuosina 1884–1893 ja Rantasalmella vuodesta 1893. Aikaisemmin, vuodesta 1878 vuoteen 1884, hän työskenteli tilanhoitajana, pehtorina, Laukaassa. Hän toimi myös maallikkotuomarina, lautamiehenä, ja sai herastuomarin arvonimen. Vuorinen oli naimisissa. Hän avioitui puolisonsa Maria Lahtisen kanssa vuonna 1878. Kalle Vuorinen kuoli toukokuussa 1929, 77-vuotiaana. == Lähteet == Luokka:Kansanedustajat Luokka:Suomalaisen puolueen poliitikot Luokka:Etelä-Savon vaalipiiri Luokka:Vuonna 1851 syntyneet Luokka:Vuonna 1929 kuolleet
Coast to Coast (täsmennyssivu)

Coast to Coast voi tarkoittaa muun muassa seuraavia asioita: * Coast to Coast, Westlifen albumi * Coast to Coast AM, yhdysvaltalainen paranormaaleihin aiheisiin keskittynyt radio-ohjelma * Coast to Coast, Scorpionsin kappale albumilta Lovedrive
Bobby Vinton Plays for His Li’l Darlin’s

Bobby Vinton Plays for His Li’l Darlin’s on Bobby Vintonin toinen studioalbumi, joka julkaistiin 1961. == Kappaleet == === Puoli 1 === # Li’l darlins # Jo-Ann # My Girl Josephine # Venus # Georgia on My Mind # Peggy Sue === Puoli 2 === # * Calender Girl # Diana # Corrine Corrina # Donna # Oh Carol # Tammy Luokka:Vuoden 1961 albumit Luokka:Bobby Vintonin albumit